شەفەق نیوز/ قسەکەر زانکۆ پزێشکی ئسفەهان، چاو مردن "عەلی لەندی" هاورد.
ئی نوونمام پانزەساڵان لوڕە ک مناڵ شار لوڕنشین ئیزە دە ئوستان خووزستان بییە، پانزە رووژ پێش وەختێ دی ک ماڵ‌ هامساگەێ میمگێ، ئاگر لەێ چگە، ئەڕا گیروودەێل نام‌‌ڕاس ئاگرەگە ک دو گلە ژن بین، گیانەسەر بی و پەڕستە نام ماڵەو و وەر ژە یە ک هووز ئاگرکوژنەێلە بڕەسن، ئەوان دەرهاوردە دەر.
ئەو دوانە، یەکێ لەێیان دۆت نمامێ بییە ک سووزمانەگەێ کەم بییە و دۆماێ یەک هەفتە دە خەستەخانەێ شار ئەهواز خاسەو بییە. ئی یەکەگە کەێوانووەێ نەنگ دۆتەگە بییە ک دۆماێ چەن وەخت وە خاتر سووزمان بانێ ک داشتگە، مردگە.
عەلی لەندی، ئەو رووژە مێوان ماڵەگەێ میمگێ بییە.
